open-index/open-wikipedia-markdown huggingface dataset:
Διοργανώσεις Ε.Π.Σ. Ρεθύμνου 2015–16

Για την **περίοδο 2015–16**, η Ένωση Ποδοσφαιρικών Σωματείων Ρεθύμνου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ρεθύμνου.

Η πρωταθλήτρια ομάδα της ΕΠΣ Ρεθύμνου συμμετέχει στο ειδικό πρωτάθλημα πρωταθλητριών ΕΠΣ με σκοπό την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ρεθύμνου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Κατά την αγωνιστική περίοδο 2015-16, το πρωτάθλημα ποδοσφαίρου ανδρών της ΕΠΣ Ρεθύμνου είχε την ακόλουθη δομή:
* Α' κατηγορία με 16 ομάδες (ένας όμιλος)
* Β' κατηγορία με 10 ομάδες (ένας όμιλος).

Σύμφωνα με την προκήρυξη του πρωταθλήματος οι 2 τελευταίοι σύλλογοι (15η και 16η θέση) της Α' υποβιβάζονται και αντικαθίστανται από τους 2 πρώτους της Β' Κατηγορίας. Ο αριθμός των ομάδων που θα υποβιβαστουν θα εξαρτηθεί από το αν θα ανέβει η πρωταθλήτρια στη Γ' Εθνική και το αν και πόσες ομάδες μέλη της ΕΠΣΡ υποβιβαστουν από την Γ' Εθνική (Ερμής Ζωνιανών, Α.Ο. Επισκοπής). Έτσι ελπίδες ανόδου έχει και ο 3ος της Β' Κατηγορίας αν προβιβαστεί ο πρωταθλητής Α΄ χωρίς υποβιβασμό από την Γ΄ , ενώ κίνδυνο υποβιβασμού από την Α΄ κατηγορία αντιμετωπίζουν και οι ομάδες  που θα τερματίσουν στην 13η και 14η θέση.
### Α΄ κατηγορία
Το πρωτάθλημα ξεκίνησε με τη συμμετοχή 16 ομάδων. Ο σύλλογος Αστήρ Περάματος μετονομάστηκε σε Α.Ε. Μυλοποτάμου.
 
#### Βαθμολογία
Η τελική βαθμολογία της Α΄ ΕΠΣΡ.

Πηγή: rethymnosports.gr 
### Β΄ Κατηγορία
Με 10 ομάδες διεξάγεται το πρωτάθλημα της Β΄ Κατηγορίας , οι 2 πρώτες προβιβάζονται στην Α΄ όπως και η τρίτη εάν η πρωταθλήτρια Ρεθύμνου ανέβει στη Γ΄ Εθνική Ερασιτεχνική. Αν δημιουργηθεί Γ΄ κατηγορία το 2016-17 οι 3 τελευταίες ομάδες θα υποβιβαστουν σε αυτή. Πρωταθλήτρια ανακηρύχθηκε η ομάδα  «Α.Ο. Τάλως Μελιδονίου».
#### Βαθμολογία

Πηγή: rethymnosports.gr 


#### Αλλαγές από 2014-15
5 από τις 10 ομάδες είναι "καινούριες" στην κατηγορία για το 2015-16 σε σχέση με την προηγούμενη περίοδο:
* Υποβιβασμός από Α΄
** Α.Ο. Τάλως Μελιδονίου
** Α.Ο. Αετός Ανωγείων
* Νεοσύστατες / Επανενεργοποιήσεις
** Νέοι ΕΑΡ (ιδρύθηκε το 2015 ως θυγατρική του Ρεθυμνιακού)
** Νέοι Ζωνιανών (Ερμής Ζωνιανών 2015)
** Α.Ο. Νέος Κεραυνός Ρεθύμνου (επανενεργοποιήθηκε μετά από τριετή απουσία, θυγατρική του Α.Ο. Νέου Αστέρα)

5 επίσης ομάδες που συμμετείχαν το 2014-15 στη Β΄ Κατηγορία άλλαξαν κατηγορία ή δε δήλωσαν συμμετοχή:  
* Ανέβηκαν στην Α΄
** Φλόγα Ρουστίκων
** Α.Ε. Ατσιποπούλου-Πρινέ (Ε.Α.Π.)
** Α.Γ.Σ. Σελλίων Νέος Φοίνικας
* Δε συμμετέχουν
** Α.Ο. Μαργαριτών
** Α.Ο. Επισκοπή 2010 (Επισκοπή Β΄)

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ρεθύμνου. Η διοργάνωση ολοκληρώθηκε στις 17 Φεβρουαρίου 2016 με τον τελικό. Το τρόπαιο κατέκτησε o Α.Ο. Επισκοπής.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ρεθύμνου
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Βρωμοσιλάνιο

Το **βρωμοσιλάνιο** (αγγλική γλώσσα:*bromosilane*) είναι ανόργανη χημική ένωση, που περιέχει πυρίτιο, υδρογόνο και βρώμιο, με μοριακό τύπο **SiH<sub>3</sub>Br**. Είναι ένα από τα απλούστερα αλοσιλάνια. Ο όρος **βρωμοσιλάνιο** επεκτείνεται και πέραν της «μητρικής» ένωσης, και αναφέρεται, επίσης, και σε μια ευρύτερη ομάδα «θυγατρικών» σιλανίων, ανόργανων και οργανικών, που περιέχουν έναν τουλάχιστον δεσμό Si-Br.

## Σύνθεση

Το βρωμοσιλάνιο μπορεί να παραχθεί με επίδραση υδροβρώμιου σε σιλάνιο:
\mathrm{SiH_4 + HBr \xrightarrow{} SiH_3Br + H_2} 
Εναλλακτικά, μπορεί να παραχθεί και με επίδραση υδροβρωμίου σε φαινυλοσιλάνιο:
\mathrm{PhSiH_3 + HBr \xrightarrow{} SiH_3Br + PhH} 


## Χημικές ιδιότητες

Το βρωμοσιλάνιο υδρολύεται παράγοντας δισιλυλοξείδιο:
\mathrm{2SiH_3Br + H_2O \xrightarrow{} (SiH_3)_2O + 2HBr} 


## Παραπομπές


Κατηγορία:Ανόργανα σιλάνια
Κατηγορία:Υδρίδια
Κατηγορία:Ανόργανες ενώσεις βρωμίου
Spotify

Το **Spotify** (προφέρεται **Σπότιφαϊ**) είναι σουηδική υπηρεσία αναπαραγωγής μουσικής. Η υπηρεσία είναι διαθέσιμη σε χώρες της Αμερικής, της Ευρώπης και της Ωκεανίας. Επιτρέπει την πλοήγηση και την αναζήτηση μουσικής ανά καλλιτέχνη, άλμπουμ, είδος, λίστα αναπαραγωγής ή δισκογραφικής εταιρείας. Η δομή της υπηρεσίας είναι σχεδιασμένη έτσι ώστε να λειτουργεί κάτω από ένα επιχειρηματικό μοντέλο με δύο κατηγοριοποιημένες βαθμίδες οι οποίες είναι το Spotify Free (160 κιλομπάιτ ανά δευτερόλεπτο) και Spotify Premium (320 κιλομπάιτ ανά δευτερόλεπτο). Στο Spotify Premium, όπου ο χρήστης καταβάλλει κάποιο χρηματικό ποσό ως μηνιαία συνδρομή, μπορεί να ακούσει μουσική χωρίς διαφημίσεις, με βελτιωμένη ποιότητα ήχου, και να αποθηκεύσει μουσική για ακρόαση εκτός σύνδεσης.

Η ίδρυση και έναρξη λειτουργίας της υπηρεσίας έγινε τον Σεπτέμβριο του 2008. Τον Ιούνιο του 2015 είχε πάνω από 75 εκατομμύρια ενεργούς χρήστες, συμπεριλαμβανομένων περίπου 20 εκατομμυρίων χρηστών που πλήρωναν μηνιαία συνδρομή. Το ποσό αυτό έχει φτάσει τα 30 εκατομμύρια χρήστες τον Μάρτιο του 2016. Η Spotify Ltd λειτουργεί ως μητρική εταιρία, με έδρα το Λονδίνο, ενώ η Spotify ΑΒ χειρίζεται την έρευνα και ανάπτυξη στη Στοκχόλμη.

Το 2022 ήταν η πιο δημοφιλής υπηρεσία αναπαραγωγής μουσικής, με πάνω από 420 εκατομμύρια ενεργούς χρήστες.

## Διαθεσιμότητα
Στις 24 Σεπτεμβρίου του 2013, το Spotify εγκαινίασε την λειτουργία του στην Ελλάδα.
Τον Μάιο του 2015, το Spotify ήταν διαθέσιμο για χρήση σε συσκευές στα λειτουργικά συστήματα Windows Phone, Android, BlackBerry, Boxee, iOS, Linux, MeeGo, Microsoft Windows, Openpandora, OS X, Roku, S60 (Symbian), Samsung Smart TV, Sonos, HEOS by Denon, το PlayStation 4, το PlayStation 3, Squeezebox, Telia Digital-tv, TiVo και WD TV. Δεν είναι διαθέσιμο ως εφαρμογή στο Windows Store για τα Windows 8 αλλά μάλλον ως μια πλήρης εφαρμογή των Windows.[μικρογραφία|Πρώην εγκαταστάσεις στη [Στοκχόλμη]]μικρογραφία|350x350εσ|Απρίλιος 2016|κέντρο

## Παραπομπές


## Εξωτερικοί σύνδεσμοι
* Επίσημη ιστοσελίδα
* Κανάλι στο YouTube
* Σελίδα στο Facebook
* Σελίδα στο Twitter
* Σελίδα στο Instagram

Κατηγορία:Επιχειρήσεις στη Σουηδία
Κατηγορία:Λογισμικό Windows
Snapchat

Το **Snapchat** είναι ένα προϊόν λογισμικού εφαρμογής μηνυμάτων εικόνας που δημιουργήθηκε από τους Έβαν Σπίγκελ, Μπόμπι Μέρφι & Ρέγκι Μπράουν, όταν ήταν φοιτητές στο Πανεπιστήμιο του Στάνφορντ.

Σύμφωνα με τις δημοσιευμένες στατιστικές του Snapchat , από τον Μάιο του 2015, οι χρήστες της εφαρμογής έστελναν 2 δισεκατομμύρια φωτογραφίες και βίντεο ανά ημέρα. Τον Νοέμβριο του 2015, ο αριθμός αυτός έφτασε τα 6 δισεκατομμύρια  βίντεο ανά ημέρα. Η εταιρεία έχει μια αποτίμηση των 10-20 δισεκατομμυρίων δολαρίων. Το 2016, το  Snapchat έφτασε τις 7 δισεκατομμύρια προβολές βίντεο ανά ημέρα.  Από τον Ιούλιο του 2021, το Snapchat είχε 293 εκατομμύρια ενεργούς χρήστες καθημερινά, αυξημένος αριθμός κατά 23% σε ετήσια βάση.

To Snapchat είναι διαθέσιμο σε πάνω από 37 γλώσσες και ανάμεσα τους είναι και τα ελληνικά.

## Παραπομπές


Κατηγορία:Ιστοσελίδες κοινωνικής δικτύωσης
Eternal Devastation

***Eternal Devastation*** είναι ο τίτλος του δεύτερου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Ιούλιο του 1986 μέσω της δισκογραφικής εταιρείας "Steamhammer".

Η ηχογράφηση του δίσκου πραγματοποιήθηκε στο "Studio Hilpoltstein" της γερμανικής πόλης Χίλπολτστάιν, τον Απρίλιο του 1986, ενώ το mastering έλαβε χώρα στο "Studio Nord" της Βρέμης.

Οι κριτικές για το "*Infernal Overkill*" υπήρξαν θετικές, με το "AllMusic" να του δίνει 4,5 αστέρια με άριστα τα πέντε, το "Metal Storm" 8,4 / 10 και το "Metal Archives" 90 %.

Αυτός ήταν ο τελευταίος δίσκος της αρχικής σύνθεσης του συγκροτήματος, αφού μετά την περιοδεία για την προώθηση του, ο ντράμερ Τόμι Σάντμαν αντικαταστάθηκε από τον Όλι Κάιζερ.

## Τραγούδια του δίσκου
* *Όλα τα τραγούδια είναι συνθέσεις των Σίρμερ, Σίφρινγκερ και Σάντμαν.*

## Τα μέλη των Destruction
Οι μουσικοί οι οποίοι ηχογράφησαν το "*Eternal Devastation*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Τόμι Σάντμαν** - τύμπανα

## Παραπομπές


## Πηγές
* Eternal Devastation - Destruction | Songs, Reviews, Credits | AllMusic
* Destruction - Eternal Devastation - Metal Storm
* Destruction - Eternal Devastation - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 1986
Τζέικομπ Τρέμπλεϊ

Ο **Τζέικομπ Τρέμπλεϊ** (*Jacob Tremblay*, 5 Οκτωβρίου 2006) είναι Καναδός ηθοποιός. Έκανε το ντεμπούτο του σε ηλικία πέντε χρονών με την ταινία *[[Τα Στρουμφάκια 2]]* (2013). Είναι πιο γνωστός για τον ρόλο του Τζακ Νιούσομ στην ταινία *[[Το δωμάτιο (ταινία, 2015)|Το Δωμάτιο]]* (2015), με τον οποίο κέρδισε τα βραβεία: "Βραβείο Critics' Choice Καλύτερου νεαρού ερμηνευτή", "Καναδικό Βραβείο Οθόνης Καλύτερου Α' ανδρικού ρόλου" και ήταν υποψήφιος για τα βραβείο  "Βραβείο Σωματείου Ηθοποιών Καλύτερου Β' ανδρικού ρόλου".

## Ζωή και καριέρα
Ο Τζέικομπ γεννήθηκε στο Βανκούβερ της βρετανικής κολομβίας, στις 5 Οκτωβρίου του 2006, αλλά μεγάλωσε στην πόλη Λάνγκλεϊ και φοίτησε στο δημοτικό "Γκόρντον Γκρίνγουντ". Ο πατέρας του, Τζέισον Τρέμπλεϊ, είναι ντετέκτιβ και η μητέρα του, Χριστίνα Κάντια Τρέμπλεϊ, είναι νοικοκυρά. Η μεγαλύτερη αδερφή του Τζέικομπ,  Έμα, και η μικρότερη αδελφή του, Έρικα, είναι επίσης ηθοποιοί.

Το 2013 έκανε το κινηματογραφικό του ντεμπούτο με την ταινία "Τα Στρουμφάκια 2", το 2015 πρωταγωνίστησε στην πολυβραβευμένη ταινία του Λένι Άμπραμσον,  "Το Δωμάτιο", με συμπρωταγωνίστρια την Μπρι Λάρσον, για αυτή του την ερμηνεία κέρδισε 17 βραβεία και ήταν υποψήφιος για άλλα 22 (μέχρι 12 Απριλίου του 2016), με ένα από αυτά να είναι το "Βραβείο Σωματείου Ηθοποιών Καλύτερου Β' ανδρικού ρόλου", γινόμενος ο δεύτερος νεαρότερος ηθοποιός που ήταν υποψήφιος γι'αυτό το βραβείο. 

Ακόμα ο Τζέικομπ πρωταγωνιστεί στην ταινία* "Shut In" (2016)*, με την Ναόμι Γουότς και τον Όλιβερ Πλατ, πρωταγωνιστεί στην ταινία *"Before I Wake" (Somnia, 2016)*, με την Κέιτ Μπόσγουορθ και τον Τόμας Τζέιν, στην ταινία *"Burn Your Maps" (2016)*, με την Βέρα Φαρμίγκα και τον Μάρτον Τσόκας, στην ταινία "The Book Of Henri" (2016), και στην ταινία "Wonder" ("Θαύμα") με την Τζούλια Ρόμπερτς και τον Όουεν Γουίλσον.

## Φιλμογραφία

### Ταινίες


## Τηλεόραση

## Παραπομπές


## Εξωτερικοί σύνδεσμοι

* 

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Οθέλλος Αμμοχώστου

Ο **Οθέλλος Αμμοχώστου** (ή **Οθέλλος Βαρωσίων**) ήταν κυπριακή ποδοσφαιρική ομάδα με έδρα την Αμμόχωστο. Έδρα της ομάδας ήταν το Στάδιο ΓΣΕ. Είχε συμμετάσχει 5 φορές στο πρωτάθλημα Β΄ κατηγορίας. Διαλύθηκε το 1963.

## Ιστορία
Ο Οθέλλος εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1956 ως ομάδα Β΄ κατηγορίας. Η πρώτη του συμμετοχή στο πρωτάθλημα ήταν την περίοδο 1956-57. Την περίοδο εκείνη η Β΄ κατηγορία ήταν χωρισμένη σε γεωγραφικές περιφέρειες. Ο Οθέλλος συμμετείχε στον όμιλο Λευκωσίας-Αμμοχώστου-Λάρνακας-Κερύνειας. 

Η ομάδα συνέχισε στη Β΄ κατηγορία τις περιόδους 1957-58, 1959-60, 1960-61 και 1961-62 (την περίοδο 1958-59 δεν διεξήχθη πρωτάθλημα), χωρίς κάποια διάκριση. Στο πρωτάθλημα της περιόδου 1962-63 ο Οθέλλος δεν παρουσίασε ποδοσφαιρική ομάδα και έτσι τον Ιανουάριο του 1963 η γενική συνέλευση της ΚΟΠ αποφάσισε τη διαγραφή της ομάδας από τις τάξεις της.





1Η Β΄ κατηγορία ήταν χωρισμένη σε 2 ομίλους. Ο Οθέλλος συμμετείχε στον όμιλο Λευκωσίας-Αμμοχώστου-Λάρνακας-Κερύνειας.
2Η Β΄ κατηγορία ήταν χωρισμένη σε 2 ομίλους. Ο Οθέλλος συμμετείχε στον όμιλο Λευκωσίας-Αμμοχώστου-Κερύνειας. 
3Η Β΄ κατηγορία ήταν χωρισμένη σε 3 ομίλους. Ο Οθέλλος συμμετείχε στον όμιλο Αμμοχώστου-Λάρνακας.


## Παραπομπές


## Βιβλιογραφία
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)
Αμαθούς Λεμεσού

Η **Αμαθούς Λεμεσού** ήταν κυπριακή ποδοσφαιρική ομάδα με έδρα την Λεμεσό. Έδρα της ομάδας ήταν το Στάδιο ΓΣΟ. Είχε συμμετάσχει 6 φορές στο πρωτάθλημα Β΄ κατηγορίας. Το 1965 ενοποιήθηκε με τον Απόλλων Λεμεσού, διατηρώντας το όνομα Απόλλων.

## Ιστορία
Η Αμαθούς εντάχθηκε στην Κυπριακή Ομοσπονδία Ποδοσφαίρου (ΚΟΠ) στις 22 Σεπτεμβρίου 1957 ως ομάδα Β΄ κατηγορίας. Η πρώτη της συμμετοχή στο πρωτάθλημα ήταν την περίοδο 1957-58. Την περίοδο εκείνη η Β΄ κατηγορία ήταν χωρισμένη σε γεωγραφικές περιφέρειες. Η Αμαθούς συμμετείχε στον όμιλο Λεμεσού-Λάρνακα-Πάφου. Η ομάδα συνέχισε στη Β΄ κατηγορία τις περιόδους 1959-60, 1960-61, 1961-62, 1962-63 και 1964-65 (τις περιόδους 1958-59 και 1963-64 δεν διεξήχθη πρωτάθλημα) χωρίς κάποια διάκριση. 

Η Αμαθούς συμμετείχε για πρώτη φορά στο κύπελλο Κύπρου της περιόδου 1958-59 όπου αποκλείστηκε στον Α΄ γύρο από την ΠΑΕΚ Κερύνειας. Στο κύπελλο Κύπρου 1961-62 αποκλείστηκε στον Α΄ γύρο από τον Ορφέα και στο κύπελλο Κύπρου 1962-63 αποκλείστηκε στον Α΄ γύρο από τον Άρη.

Το Σεπτέμβριο του 1965 η Αμαθούς ενοποιήθηκε με τον Απόλλων Λεμεσού. Διατηρήθηκε το όνομα του Απόλλωνα καθώς ήταν μεγαλύτερη ομάδα από την Αμαθούς. Οι ποδοσφαιριστές της Αμαθούς είχαν το δικαίωμα να αγωνιστούν με τον Απόλλωνα στο πρωτάθλημα Α΄ κατηγορίας.






1Η Β΄ κατηγορία ήταν χωρισμένη σε 2 ομίλους. Η Αμαθούς συμμετείχε στον όμιλο Λεμεσού-Λάρνακα-Πάφου.
2Η Β΄ κατηγορία ήταν χωρισμένη σε 3 ομίλους. Η Αμαθούς συμμετείχε στον όμιλο Λεμεσού-Πάφου.
3Η Β΄ κατηγορία ήταν χωρισμένη σε 2 ομίλους. Η Αμαθούς συμμετείχε στον όμιλο Λεμεσού-Πάφου.


## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Ιβάν Β΄ της Μόσχας

Ο **Ιβάν Β' Ιβάνοβιτς** (*Ива́н II Ива́нович Кра́сный*, 30 Μαρτίου 1326 - 13 Νοεμβρίου 1359) ήταν μεγάλος πρίγκιπας (veliki kniaz) της Μόσχας και του Βλαντίμιρ (1353-1359) από τον Οίκο των Ρουρικιδών. Ήταν ο δευτερότοκος υιός του Ιβάν Α΄ της Μόσχας του λεγόμενου *πολυχρήματου (kalita)* και της Ελένας.

## Η ζωή του
Στα νεανικά του χρόνια ήταν κυβερνήτης των πόλεων Ρούζα και Ζβενίγκοροντ. To 1353 απεβίωσε από την επιδημία πανώλης (Μαύρο Θάνατο) ο αδελφός του Συμεών, μέγας πρίγκιπας της Μόσχας και έτσι τον διαδέχθηκε. Οι διαφιλονικίες των στρατηγών της Χρυσής Ορδής τον έκαναν να σκεφτεί να αφήσει την υποτέλεια σε αυτούς και να συμμαχήσει με την αυξανόμενη σε δύναμη Λιθουανία, όμως τελικά προτίμησε να παραμείνει στους Μογγόλους. Ήταν ήσυχος και απαθής ηγεμόνας: έμεινε ατάραχος όταν ο Αλγκίρντας, μέγας δούκας της Λιθουανίας κατέλαβε το Μπριάνσκ, πρωτεύουσα του πριγκιπάτου του πεθερού του Ντμίτρι. Άφησε τον Ολέγκ πρίγκιπα του Ριανζάν να κάψει χωριά της περιοχής του.

Οι ορθόδοξοι κληρικοί τον βοήθησαν στην εδραίωση της εξουσίας του, μάλιστα βοηθήθηκε πολύ από τον ικανό Αλέξιο, μητροπολίτη Μόσχας. Όπως και ο αδελφός του, δεν είχε επιτυχίες στην επέκταση της περιοχής του, όπως είχε ο πατέρας του και ο πάππος του. Πρόσθεσε μόνο τις περιοχές Νότια της Μόσχας που περιλαμβάνουν τις πόλεις Μπορόβσκ και Βερέγια. Όταν απεβίωσε το 1359 στη Μόσχα, ετάφη στον καθεδρικό του Αρχαγγέλου Μιχαήλ. Τον διαδέχθηκε ο υιός του Ντμίτρι, ο νικητής των Μογγόλων.

## Οικογένεια
Το 1341 νυμφεύτηκε πρώτα τη Φεντόσια, κόρη του Ντμίτρι Ρομάνοβιτς πρίγκιπα του Μπριάνσκ. Δεν έκανε απογόνους και όταν το 1342 αυτή απεβίωσε, νυμφεύτηκε την Αλεξάνδρα, κόρη του Βασίλι Βελιαμίνοφ δημάρχου της Μόσχας. Είχαν τουλάχιστον 4 τέκνα, από τα οποία σημαντικότερα είναι:
* Ντμίτρι 1350 - 1389, μέγας πρίγκιπας της Μόσχας, ο αποκαλούμενος *Ντονσκόι*
* Ιβάν π.1356 - 1365, πρίγκιπας του Ζβενίγκοροντ.

## Πρόγονοι



Κατηγορία:Ρουρικίδες
Κατηγορία:Τσάροι της Αυτοκρατορίας της Ρωσίας
Αμαθούς (αποσαφήνιση)

Η λέξη **Αμαθούς** ή **Αμαθούντα** μπορεί να αναφέρεται σε διαφορετικά άρθρα. Επιλέξτε ένα από τα παρακάτω διαθέσιμα:

*Αμαθούντα, αρχαία πόλη-κράτος στην Κύπρο
*Αμαθούς (Ιουδαία), αρχαία ελληνική πόλη στην Παλαιστίνη
*Επισκοπή Αμαθούντος, επισκοπή της Εκκλησίας της Κύπρου
*Αμαθούσα, νύμφη της ελληνικής μυθολογίας
*Αμαθούς Αγίου Τύχωνα, κυπριακή ποδοσφαιρική ομάδα από τον Άγιο Τύχωνα
*Αμαθούς Λεμεσού, κυπριακή ποδοσφαιρική ομάδα από τη Λεμεσό

Κατηγορία:Αποσαφηνίσεις ονομάτων
Έιζα Τζένινγκς

Ο **Έιζα Τζένινγκς** (**Asa Kent Jennings**, γεν. 1877 σε Upstate, Νέα Υόρκη, ΗΠΑ  – απεβ. 1933) ήταν Αμερικανός μεθοδιστής πάστορας και μέλος της Χριστιανικής Αδελφότητας Νέων (*Y.M.C.A. – Young Men’s Christian Association*). Παρά τα προβλήματα υγείας που αντιμετώπιζε από πολύ νέος, καθώς στα 28 του χρόνια προσβλήθηκε από μια σπανιότατη νόσο (Νόσος του Pott: φυματίωση στη σπονδυλική στήλη) που του άφησε μόνιμα σωματικά προβλήματα, υπήρξε δραστήριος άνθρωπος με πολλαπλή κοινωνική δράση.

Το αποκορύφωμα της προσφοράς του ήταν η διάσωση πέραν των 500.000 προσφύγων από τη Σμύρνη μετά τη Μικρασιατική Καταστροφή. Ο Τζένινγκς με αποκλειστικά δικές του πρωτοβουλίες πέτυχε να ηγηθεί μιας τεράστιας προσπάθειας διάσωσης αμάχων, ερχόμενος μάλιστα -χωρίς την παραμικρή διπλωματική εμπειρία- σε επαφή και συνομιλία με τον ίδιο τον Κεμάλ Ατατούρκ και αποσπώντας του την άδεια να οργανώσει τη διάσωση των μη μουσουλμανικών πληθυσμών της Σμύρνης. Ο Κεμάλ του έδωσε 11 μέρες διορία να σώσει όποιους προλάβει. Ο Τζένινγκς πλήρωσε ο ίδιος ναύλο σε ξένα πλοία για να αναλάβουν να μεταφέρουν πρόσφυγες σε ασφάλεια. Σε κάποια τέτοια μεταφορά προς τη Μυτιλήνη είδε εκεί τον ελληνικό πολεμικό στόλο με 25 πλοία αγκυροβολημένο. Θέλοντας να μεσολαβήσει για την χρήση του πολεμικού στόλου στην οργάνωση της εκκένωσης της Σμύρνης συνάντησε τη δυσθυμία του ελληνικού κράτους, το οποίο αρχικά δέχτηκε να αποστείλει 6 σκάφη και στην πράξη έστειλε μόνο ένα, το θωρηκτό «Κιλκίς» με πλοίαρχο τον Ι. Ε. Θεοφανίδη. Μόνο αφού ο Τζένινγκς ουσιαστικά εκβίασε τον ίδιο τον πρωθυπουργό Νικόλαο Τριανταφυλλάκο, απειλώντας πως θα καταγγείλει διεθνώς την ελληνική κυβέρνηση για εγκληματική αδράνεια και ευθύνη για την επιφαινόμενη απώλεια αμέτρητων ζωών, δόθηκε η εντολή παρέμβασης του πολεμικού ναυτικού υπό την επίβλεψη του αμερικανικού στόλου της περιοχής και έσπευσαν τα 25 πλοία προς βοήθεια. Αυτό το γεγονός του χάρισε τον άτυπο τίτλο του «ναυάρχου» του ελληνικού στόλου (των 25 πλοίων).

Για το επίτευγμά του αυτό τιμήθηκε με τις κορυφαίες διακρίσεις του Ελληνικού Κράτους, το Σταυρό του Τάγματος του Σωτήρος και το Μετάλλιο Στρατιωτικής Αξίας, που είναι το χαμηλότερο στρατιωτικό παράσημο.

## Παραπομπές


## Πηγές
* Αφιέρωμα στον Έιζα Τζένινγκς από την Ένωση Βουρλιωτών Μικράς Ασίας (εφημερίδα «*Εθνική Ηχώ*», τεύχος Ιανουαρίου 2016, σελ. 7 «*Θέματα*»: «*Άσα (*sic*) Τζένινγκς, ο άνθρωπος που έσωσε πάνω από το 15% των Ελλήνων της Μικράς Ασίας το 1922*»)

Κατηγορία:Αμερικανοί
Ένωση Νέων Αγίας Ζώνης Λεμεσού

Η **Ένωση Νέων Αγίας Ζώνης Λεμεσού** (ή η **ΕΝΑΖ**) ήταν κυπριακή ποδοσφαιρική ομάδα με έδρα τη συνοικία Αγίας Ζώνης του Δήμου Λεμεσού. Έδρα της ομάδας ήταν το Στάδιο ΓΣΟ. Είχε συμμετάσχει 3 φορές στο πρωτάθλημα Γ΄ κατηγορίας.

## Ιστορία
Η ΕΝΑΖ εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1970 ως ομάδα Γ΄ κατηγορίας. Η πρώτη της συμμετοχή στο πρωτάθλημα ήταν την περίοδο 1970-71. Η ΕΝΑΖ τερμάτισε στην τελευταία θέση ωστόσο παρέμεινε στην κατηγορία αφού δεν ίσχυσε ο υποβιβασμός. Την περίοδο 1971-72 τερμάτισε στην ένατη θέση.

Την περίοδο 1972-73 η ΕΝΑΖ τερμάτισε στην πέμπτη θέση. Ωστόσο, ο τελευταίος αγώνας του πρωταθλήματος έγινε η αιτία να διαγραφεί η ομάδα από την ΚΟΠ. Αντίπαλος της ΕΝΑΖ ήταν ο Σωτήριος Πελενδρίου. Ο αγώνας είχε αναβληθεί λόγω ακαταλληλότητας του σταδίου ΓΣΟ. Οι άλλες ομάδες είχαν ολοκληρώσει τις υποχρεώσεις τους στο πρωτάθλημα. Ο Σωτήριος ήταν στην τελευταία θέση που οδηγούσε σε υποβιβασμό. Στην ομάδα αυτή δεν αρκούσε απλά η νίκη για να αποφύγει τον υποβιβασμό, αλλά χρειαζόταν νίκη με σκορ τουλάχιστον 16-0. Τελικά κέρδισε 17-0. Ο Αχιλλέας Καϊμακλίου, ο οποίος υποβιβαζόταν μετά από το αποτέλεσμα αυτό, διαμαρτυρήθηκε στον Κυπριακό Οργανισμό Αθλητισμού και στην Κυπριακή Ομοσπονδία Ποδοσφαίρου. Η Δικαστική Επιτροπή της ΚΟΠ εξέτασε το γεγονός και θεώρησε ότι το αποτέλεσμα ήταν προσυμφωνημένο και προχώρησε σε παντοτινή διαγραφή των δύο ομάδων από την ομοσπονδία.

Η ομάδα είχε μία συμμετοχή στο κύπελλο Κύπρου την περίοδο 1972-73. Στον προκριματικό γύρο απέκλεισε τον Ηρακλή Γερολάκκου με εκτός έδρας νίκη με 0-1. Στον Α΄ γύρο απέκλεισε τον Ερμή Αραδίππου και πάλι με εκτός έδρας νίκη με 0-1. Στο Β΄ γύρο αποκλείστηκε από τον Άρη Λεμεσού με ήττα 3-0. Επιπλέον, συμμετείχε στο Κύπελλο Παλιγγενεσίας το 1971 όπου αποκλείστηκε από τον Απόλλωνα στην Α΄ φάση με ήττα 2-0.





## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αγία Ζώνη (Λεμεσός)
Persecution Mania

***Persecution Mania*** είναι ο τίτλος του δεύτερου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Δεκέμβριο του 1987 μέσω της δισκογραφικής εταιρείας "SPV/Steamhammer".

Η ηχογράφηση του δίσκου πραγματοποιήθηκε τον Οκτώβριο του 1987 στα "Musiclab Studios" του Βερολίνου, με παραγωγό το ίδιο το συγκρότημα.

Τα πρώτα πέντε χιλιάδες αντίτυπα του άλμπουμ εκδόθηκαν σε άσπρο βινύλιο, ενώ το άλμπουμ επανεκδόθηκε το 2000 σε μορφή διπλού CD, με το πρώτο μέρος να περιλαμβάνει το "*Persecution Mania*" και το δεύτερο τα "*[[Obsessed by Cruelty]]*" και "*[[In the Sign of Evil]]*".

Οι κριτικές για το "*Persecution Mania*" υπήρξαν θετικές, με το "Allmusic" να το βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών με 4,2 / 5, το "Metal Archives" με 89 % και το "Metal Storm" με 8,6 / 10.

## Τραγούδια του δίσκου
* *Όλα τα κομμάτια είναι συνθέσεις των Chris Witchhunter, Frank Blackfire και Tom Angelripper, εκτός του "Iron Fist" που είναι διασκευή στους [[Motörhead]].*

## Τα μέλη των Sodom
Οι μουσικοί οι οποίοι ηχογράφησαν το "*Persecution Mania*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Frank Blackfire** - κιθάρα
* **[[Κρίστιαν "Witchhunter" Ντούντεκ|Chris Witchhunter]]** - τύμπανα

## Παραπομπές


## Πηγές
* Persecution Mania - SODOM WEB SQUAD
* Sodom - Persecution Mania | Sputnikmusic
* Sodom - Persecution Mania - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1987
Ματτάις Κοκ

Ο **Ματτάις Κοκ** ή **Ματτάις Βέλλενς ντε Κοκ** (φλαμανδικά: **Matthys Cock** ή **Matthijs Wellens de Cock** (περ. 1505 – 1548) ήταν Φλαμανδός ζωγράφος τοπίων και σχεδιαστής.

## Βιογραφία
Ο Ματτάις γεννήθηκε στην Αμβέρσα σε οικογένεια καλλιτεχνών. Πατέρα του ήταν ο ζωγράφος από το Λέιντεν Γιαν Βέλλενς ντε Κοκ (1490-1527) και ο μικρότερος αδελφός του, Χιερόνυμους Κοκ ήταν διάσημος χαράκτης και εκδότης. Είναι πιθανόν ο Ματτάις να πραγματοποίησε ταξίδι στην Ιταλία.

Καταγράφεται ως "Δάσκαλος" στη Συντεχνία του Αγίου Λουκά της Αμβέρσας το 1540 Μαθητές του διετέλεσαν ο ανεψιός του Βίλλεμ φαν Σάντφοορτ, ο Γιάκομπ Χρίμμερ και ο Γιαν Καϊνόογκε.

Πορτρέτο του Ματτάις Κοκ περιλήφθηκε στη συλλογή πορτρέτων των πρώιμων Φλαμανδών ζωγράφων, που έφερε τον τίτλο*Pictorum aliquot celebrium Germaniae inferioris effigies* του 1572, μαζί με ποίημα σχετικά με τα τοπία του, από τον Ντομίνικους Λαμψόνιους.

## Έργο
Μόνον ένας πίνακας ενός τοπίου φτιαγμένος από αυτόν είναι γνωστός. Ο ίδιος είναι περισσότερο γνωστός για τα σχέδια τοπίων που φιλοτέχνησε. Ο μικρότερος αδελφός του, Χιερόνυμους, δημιούργησε 13 χαρακτικά από σχέδιά του και τα εξέδωσε το 1558 με τον τίτλο "Τοπία με Βιβλικές και Μυθολογικές Σκηνές". 

Από άποψη τοπιογραφίας, ο Ματτάις, με τα σχέδια που φιλοτέχνησε, αποτελεί τον συνδετικό κρίκο μεταξύ του Γιοάχιμ Πατινίρ και του Χέρρι μετ ντε Μπλες.

Ο πρώιμος βιογράφος Κάρελ φαν Μάντερ αναφέρει στο *[[Schilderboeck]]* του (= βιβλίο των ζωγράφων) του 1604 ότι ο Κοκ ήταν ο πρώτος που έφερε στις Κάτω Χώρες τον τρόπο με τον οποίο ζωγράφιζαν τα τοπία στον Νότο. Τα τοπία του μαρτυρούν ότι είχε γνώση των έργων του Τιτσιάνο και του Βενετού σχεδιαστή Ντομένικο Καμπανιόλα. Ήταν ο πρώτος που ειδικεύτηκε στην απεικόνιση χωριών και "αποδράσεων" στην εξοχή.

Ο Ματτάις Κοκ έχει προταθεί ως ένας από τους πιθανούς σχεδιαστές του τετραδίου με σχέδια *Errara sketchbook* που βρίσκεται στα Βασιλικά Μουσεία Καλών Τεχνών του Βελγίου στις Βρυξέλλες, αλλά κάτι τέτοιο δεν γίνεται εν γένει αποδεκτό.

## Δείτε επίσης
* Κατάλογος Φλαμανδών ζωγράφων

## Παραπομπές


## Βιβλιογραφία
* 
* 
* 
* 
*

## Εξωτερικοί σύνδεσμοι

*
*

Κατηγορία:Φλαμανδοί ζωγράφοι
Εμβόλιο ιαπωνικής εγκεφαλίτιδας

Το **εμβόλιο ιαπωνικής εγκεφαλίτιδας** είναι ένα εμβόλιο που προστατεύει από την ιαπωνική εγκεφαλίτιδα. Τα εμβόλια είναι πάνω από 90% αποτελεσματικά. Δεν είναι σαφές πόσο καιρό διαρκεί η προστασία τους, αλλά φαίνεται πως η αποτελεσματικότητά τους μειώνεται με την πάροδο του χρόνου. Χορηγούνται είτε ενδομυϊκά είτε υποδόρια.

## Συστάσεις
Σε χώρες όπου η ασθένεια αποτελεί σοβαρό πρόβλημα, το εμβόλιο συστήνεται ως μέρος των εμβολιασμών σε σταθερή βάση. Ανάλογα με την έκδοση του εμβολίου, χορηγούνται μία ή δύο δόσεις του. Επιπλέον δόσεις συνήθως δεν απαιτούνται σε περιοχές όπου η ασθένεια είναι συνήθης. Σε άτομα με HIV/AIDS και στις εγκύους θα πρέπει να χορηγείται ένα αδρανοποιημένο εμβόλιο. Ο εμβολιασμός ενδείκνυται σε όλους τους ταξιδιώτες που σκοπεύουν να επισκεφτούν περιοχές όπου η ασθένεια είναι συνήθης.

## Ασφάλεια και μορφές
Τα εμβόλια είναι σχετικά ασφαλή. Πόνος και κοκκίνισμα ενδέχεται να προκύψουν στο σημείο της έγχυσης. Από το 2015, υπάρχουν διαθέσιμα 15 διαφορετικά εμβόλια κατά της ιαπωνικής εγκεφαλίτιδας. Μερικά από αυτά βασίζονται σε τεχνικές ανασυνδυασμένου DNA, κάποια άλλα αποτελούνται από ζώντες εξασθενημένους ιούς, ενώ άλλα από αδρανοποιημένους ιούς.

## Ιστορία και πολιτισμός
Το εμβόλιο ιαπωνικής εγκεφαλίτιδας έγινε διαθέσιμο για πρώτη φορά τη δεκαετία του 1930. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Στις Ηνωμένες Πολιτείες, το κόστος κυμαίνεται από 100 έως 200 δολάρια κατά τη διαδικασία του εμβολιασμού.

## Παραπομπές


Εγκεφαλιτιδα ιαπωνικη
Φρανς Μόστερτ

Ο **Φρανς Μόστερτ** (φλαμανδικά: **Frans Mostaert** (1528&ndash;1560) ήταν Φλαμανδός ζωγράφος της Αναγέννησης στον Βορρά, ειδικευμένος στη ζωγραφική τοπίων.

## Βιογραφία
Ο Φρανς Μόστερτ γεννήθηκε στο Χουλστ (σήμερα στη Νότια Ολλανδία). Ο πρώιμος βιογράφος Κάρελ φαν Μάντερ αναφέρει στο βιβλίο του *[[Schilder-boeck]]* (= βιβλίο των ζωγράφων) του 1604 ότι ο Μόστερτ ήταν γιος ενός "κοινού ζωγράφου", δίδυμος αδελφός του επίσης ζωγράφου Χίλλις Μόστερτ και εγγονός του ζωγράφου Γιαν Μόστερτ. Ο αδελφός του σπούδασε ζωγραφική με τον Γιαν Μαντάιν, αλλά ο Φρανς μαθήτευσε στον Χέρρι μετ ντε Μπλες. Ο φαν Μάντερ αναφέρει ότι και οι δύο αδελφοί έγιναν μέλη στη Συντεχνία του Αγίου Λουκά της Αμβέρσας το 1555, αλλά αυτό πρέπει να είναι ένα από τα (πολλά) σφάλματα του Μάντερ, καθώς ο Φρανς δέχτηκε μαθητή ήδη από το 1553. Είναι, συνεπώς, πιθανότερο ότι έγινε "Δάσκαλος" νωρίτερα.

Ο Φρανς Μόστερτ ήταν δάσκαλος των Γιαν Σουνς, Άντριεν Ρέμπενς και Μπαρτολομέους Σπράνγκερ. Απεβίωσε από την επιδημία που είχε ενσκήψει στην Αμβέρσα, έχοντας ως μαθητή τον Σπράνγκερ για μόλις μερικές εβδομάδες.

## Έργο

Ο Φρανς Μόστερτ πέθανε σε μικρή ηλικία. Μόνον λίγα από τα έργα του διασώζονται και ένα μόνον είναι υπογεγραμμένο. Πρόκειται για τον πίνακα *Τοπίο με τον καλό Σαμαρείτη*, σήμερα στο Βασιλικό Μουσείο Καλών Τεχνών της Αμβέρσας. Ένα ακόμη έργο που κατά παράδοση αποδίδεται στον Φρανς βρισκόταν στην Παλαιά Πινακοθήκη στο Μόναχο. Το *Τοπίο ποταμού με κωμόπολη, ανάκτορο και εκκλησία* πωλήθηκε από τον οίκο Κρίστις στο Άμστερνταμ (14 Νοεμβρίου 2007, lot 60), το οποίο αποδίδεται στον Μόστερτ λόγω των ομοιοτήτων του σε ύφος και τεχνική με τις συνθέσεις του που υπάρχουν σε μουσεία.

Όλα τα γνωστά έργα του Φρανς είναι τοπία. Αν και δεν σπούδασε με τον Πατινίρ, μπορεί να θεωρηθεί οπαδός του, καθώς συνδύαζε ρεαλιστικά και τοπογραφικά στοιχεία ενός τοπίου με μια ηρωική "άποψη", όπως δείχνουν οι σειρές με τα βουνά.

## Δείτε επίσης
* Κατάλογος Φλαμανδών ζωγράφων

## Παραπομπές


Κατηγορία:Φλαμανδοί ζωγράφοι
Κωστάκης Κουτσοκούμνης

Ο **Κωστάκης Κουτσοκούμνης** (5 Μαΐου 1956 - 5 Μαρτίου 2018) ήταν πρόεδρος της Κυπριακής Ομοσπονδίας Ποδοσφαίρου (ΚΟΠ) από το 2001 έως τον θάνατό του, το 2018. Κατείχε τη θέση του Αντιπροέδρου της ΚΟΠ και μέλους επιτροπής των εθνικών ομάδων την περίοδο 1994-1995. Εκτός από πρόεδρος της ΚΟΠ, υπήρξε επίσης εκπρόσωπος της UEFA HatTrick Committee, βοηθώντας την ομοσπονδία σε διάφορα πολιτειακά θέματα. Ήταν παντρεμένος, με ένα γιο και μια κόρη. Απεβίωσε στις 5 Μαρτίου 2018, μετά από πολύμηνη αντιμετώπιση καρκίνου.

## Πηγές


## Εξωτερικοί σύνδεσμοι
*Costakis Koutsokoumnis, επίσημη ιστοσελίδα της ΟΥΕΦΑ

κατηγορία:Πρόεδροι Κυπριακής Ομοσπονδίας Ποδοσφαίρου
Τζον Μπογιέγκα

Ο **Τζον Μπογιέγκα** (αγγλικά: *John Boyega*, 17 Μαρτίου 1992 - ) είναι Άγγλος ηθοποιός του κινηματογράφου και της τηλεόρασης. Περισσότερο γνωστός είναι για τον ρόλο του ως Finn, στην ταινία *[[Ο Πόλεμος των Άστρων: Επεισόδιο 7 - Η Δύναμη Ξυπνά]]* (2015), ρόλος που του χάρισε ευνοϊκές κριτικές. Πριν γίνει παγκοσμίως γνωστός μέσω αυτού του ρόλου, στην Αγγλία είχε αποκτήσει κάποια δημοτικότητα από τον ρόλο του ως Moses, στην ταινία *[[Attack the Block]]* (2011).

## Παραπομπές


## Εξωτερικοί σύνδεσμοι

*

Κατηγορία:Βραβευμένοι με BAFTA
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κόλπος της Γουινέας

thumb|300px|Ο Κόλπος της Γουινέας.
Ο **Κόλπος της Γουινέας** είναι κόλπος του Ατλαντικού Ωκεανού στην Αφρική. Ανάμεσα στα πολλά ποτάμια που εκβάλλουν στον κόλπο της Γουινέας είναι ο Νίγηρας και ο Βόλτα. Η ακτογραμμή του κόλπου περιλαμβάνει τον όρμο του Μπενίν και τον όρμο του Bonny. Κυριότερα νησιά του κόλπου είναι το Αννομπόν, το Μπιόκο, το Σάο Τομέ, το Πρίνσιπε και το Κορίσκο.

## Γεωγραφία
Ο Διεθνής Υδρογραφικός Οργανισμός ορίζει ως το νότιο όριο του κόλπου της Γουινέας, μία γραμμή από το ακρωτήριο Πάλμας () της Λιβερίας έως το ακρωτήριο Λόπεθ στην Γκαμπόν ().

## Παραπομπές


## Εξωτερικοί σύνδεσμοι

* Ο Κόλπος της Γουινέας, Εγκυκλοπαίδεια Μπριτάνικα 

Γουινεα
Γουινεα
Γουινεα
Κατηγορίες σταδίων UEFA

Οι **Κατηγορίες σταδίων UEFA** είναι κατηγορίες για στάδια ποδοσφαίρου σύμφωνα με τον Κανονισμό Υποδομής Γηπέδων της UEFA. 

Με τη χρήση αυτών των κανονισμών, τα στάδια αξιολογούνται στις κατηγορίας ένα, δύο, τρία ή τέσσερα με αυξητική σειρά αξιολόγησης. Μέχρι το 2006 η κατηγοριοποίηση ήταν από ενός έως πέντε αστέρων. Ένα στάδιο πρέπει να είναι κατηγορίας 4 για να φιλοξενεί αγώνες πλέι-οφ των προκριματικών του ΟΥΕΦΑ Τσάμπιονς Λιγκ ή κάποιο παιχνίδι της κύριας διοργάνωσης. Η κατηγορία 4 είναι επίσης απαραίτητη για την φιλοξενία οποιουδήποτε παιχνιδιού της κύριας φάσης του ΟΥΕΦΑ Γιουρόπα Λιγκ ή του Ευρωπαϊκού Πρωταθλήματος ποδοσφαίρου.

## Διαφορές μεταξύ των κατηγοριών

## Παραπομπές


Κατηγορία:Ποδόσφαιρο στην Ευρώπη
Σταδια
Κατηγορία:Στάδια ποδοσφαίρου
Άνταμ φαν Νόορτ

Ο **Άνταμ φαν Νόορτ** (φλαμανδικά: **Adam van Noort** (1561/62 &ndash; 1641) ήταν Φλαμανδός ζωγράφος και σχεδιαστής και ένας από τους διδασκάλους του Πέτερ Πάουλ Ρούμπενς.

## Βιογραφία
Ο Άνταμ φαν Νόορτ γεννήθηκε και απεβίωσε στην Αμβέρσα. Ήταν γιος του Λάμπερτ φαν Νόορτ, ο οποίος ήταν από το Άμερσφοορτ και είχε εγκατασταθεί στην Αμβέρσα κατά τη δεκαετία του 1550, όπου δραστηριοποιήθηκε κυρίως ως σχεδιαστής υαλογραφιών και χαρακτικών, αρχιτέκτονας και, σε μικρότερο βαθμό, ως ζωγράφος. Ο Άνταμ φαν Νόορτ πιθανότατα αρχικά εκπαιδεύτηκε από τον πατέρα του, αλλά πρέπει να είχε και άλλους διδασκάλους, καθώς ο πατέρας του απεβίωσε όταν ήταν ακόμη σε νεαρή ηλικία. Έγινε "Δάσκαλος" στη Συντεχνία του Αγίου Λουκά το 1587. Νυμφεύτηκε την Ελίζαμπετ Νόιτς με την οποία απέκτησαν πέντε παιδιά.

Ο φαν Νόορτ υπηρέτησε ως "πρύτανις" (επικεφαλής) της Συντεχνίας από το 1597 ως το 1602. Αντιμετώπισε προβλήματα με τη Συντεχνία, που τον κατηγόρησε για κακοδιαχείρηση των λογαριασμών και υπεξαίρεση υλικών της Συντεχνίας.

Η φήμη του φαν Νόορτ προέκυψε από το γεγονός ότι ήταν ο διδάσκαλος δύο από τους επιφανέστερους Φλαμανδούς καλλιτέχνες του μπαρόκ: του Πέτερ Πάουλ Ρούμπενς και του Γιάκομπ Γιόρντενς. Ο Ρούμπενς έμεινε μαζί του κάτι περισσότερο από ένα χρόνο και πιστεύεται ότι δεν επηρεάστηκε πολύ από τη μαθητεία του με τον φαν Νόορτ. Ο Γιόρντενς νυμφεύτηκε τη θυγατέρα του φαν Νόορτ, Ελίζαμπετ, και επηρέασε αυτός το ύφος του δασκάλου και πεθερού του. Άλλοι μαθητές του φαν Νόορτ ήταν οι Φέρντιναντ Απσχόφεν ο πρεσβύτερος, Χέντρικ φαν Μπάλεν, Αρτούς ντε Μπρόιν, Χέντρικ φαν ντερ Έιντ, Ρεμόλντους Έινχοαουντ και Χέντρικ φαν Χερπ.

## Έργο
Ο φαν Νόορτ ζωγράφιζε κυρίως θρησκευτικά θέματα και πορτρέτα.  Συνεργάστηκε με τους Μέρτεν ντε Φος και Αμπρόσιους Φράνκεν Ι στις διακοσμήσεις για τη θριαμβευτική είσοδο του Αρχιδούκα Ερνέστου της Αυστρίας στην Αμβέρσα το 1594. Αρχικά χρησιμοποιούσε το μανιεριστικό ύφος των δύο προαναφερθέντων καλλιτεχνών, αλλά ανέπτυξε το δικό του, το οποίο προερχόταν από μετασχηματισμό του ρομανισμού του Φρανς Φλόρις σε μικρότερη κλίμακα (όπως συμβαίνει στον πίνακα *Το κήρυγμα του Αγίου Ιωάννη του Βαπτιστή*, 1601). Ο *Μυστικός Δείπνος*, που φιλοτέχνησε σε συνεργασία με τον Βίλλεμ Κέι είναι ένα ακόμη παράδειγμα του ύφους του, με τη δυνατή κίνηση στη διαγώνιο της σύνθεσης.

Αργότερα, με την άφιξη του Γιόρντενς στο εργαστήριό του και την επιρροή που αυτός του άσκησε, υιοθέτησε μέρος του δυναμισμού και της μνημειακότητας του μπαρόκ στο έργο του.

## Φωτοθήκη

File:Adam van Noort - The preaching of John the Baptist.tiff|Το κήρυγμα του Αγίου Ιωάννη του Βαπτιστή. Οικία - Μουσείο Ρούμπενς, Αμβέρσα
File:Adam van Noort (attr.) - Lady Godiva.tiff|Η Λαίδη Γκοντάιβα
File:Jakob Jordaens - Self portrait with the Family of his Father-in-Law Adam van Noort.jpg|Αυτοπροσωπογραφία του Γιάκομπ Γιόρντενς με την οικογένεια και τον πεθερό του Άνταμ φαν Νόορτ
File:Willem Key, Adam van Noort - The Last Supper.tiff|*Ο Μυστικός Δείπνος*, συνεργασία με τον Βίλλεμ Κέι


## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι

*4 πίνακες του φαν Νόορτ στο Art UK
* Adam van Noort on Artcyclopedia

Κατηγορία:Φλαμανδοί ζωγράφοι
Shazam

Το **Shazam** είναι εφαρμογή για Mac, PC και smartphones, περισσότερο γνωστή για τις δυνατότητες αναγνώρισης της μουσικής. Η εταιρεία Shazam Entertainment Limited ιδρύθηκε το 1999 από τους Chris Barton, Philip Inghelbrecht, Avery Wang, και Dhiraj Mukherjee.

Το Shazam χρησιμοποιεί ένα smartphone ή το ενσωματωμένο μικρόφωνο του υπολογιστή για να συγκεντρώσει ένα σύντομο δείγμα του μουσικού κομματιού που αναπαράγεται. Δημιουργεί ένα ακουστικό αποτύπωμα με βάση το δείγμα και το συγκρίνει με αυτά που διατηρεί σε μια κεντρική βάση δεδομένων. Αν διαπιστώσει αντιστοιχία, στέλνει πίσω στο χρήστη πληροφορίες, όπως τον καλλιτέχνη, τον τίτλο  και το άλμπουμ. Ορισμένες δυνατότητες του Shazam είναι και η ενσωμάτωση με σχετικές συνδέσεις σε υπηρεσίες όπως το iTunes, Spotify, το YouTube, ή Groove Music. Τον Δεκέμβριο του 2013, Shazam ήταν μία από τις δέκα κορυφαίες εφαρμογές στον κόσμο, σύμφωνα με το CEO του. Η εφαρμογή Shazam έχει περισσότερους από 100 εκατομμύρια ενεργούς χρήστες κάθε μήνα και έχει χρησιμοποιηθεί σε περισσότερα από 500 εκατομμύρια κινητές συσκευές, μέχρι τον Αύγουστο του 2014. Τον Οκτώβριο του 2014, η Shazam ανακοίνωσε ότι η τεχνολογία της έχει χρησιμοποιηθεί για τον εντοπισμό 15 δισεκατομμυρίων τραγουδιών.

## Συσκευές
Το Shazam είναι μια δωρεάν εφαρμογή ή χαμηλού κόστους που τρέχει σε Android, iOS, BlackBerry OS, και τα συστήματα των Windows. Η εφαρμογή είναι παρόμοια στα περισσότερα τηλέφωνα, και το αποτέλεσμα εμφανίζεται στην οθόνη πλήρες, με λεπτομέρειες σχετικά με τον καλλιτέχνη, άλμπουμ, τίτλο, είδος, ετικέτα Μουσική, στίχοι, μια μικρογραφία της τέχνης του τραγουδιού / άλμπουμ, σύνδεσμοι για να κατεβάσετε το τραγούδι για το Amazon MP3 ή κατάστημα iTunes και, ενδεχομένως, να δώσει τη δυνατότητα να παίζει το τραγούδι στο ραδιόφωνο και να δείξει το βίντεο του τραγουδιού στο YouTube.  Το Shazam είναι επίσης διαθέσιμο για Mac, ως desktop εφαρμογή.

Τον Απρίλιο του 2015 το Shazam έγινε διαθέσιμο και για το Apple Watch.

### Εφαρμογή για Η/Υ
Η Shazam ανακοίνωσε την έναρξη της Shazam για Mac, μια desktop εφαρμογή, τον Ιούλιο του 2014. Όταν είναι ενεργοποιημένη, η εφαρμογή τρέχει στο παρασκήνιο ενός Mac και αυτόματα αναγνωρίζει οποιοδήποτε τραγούδι παίζεται πάνω ή κοντά στον υπολογιστή, συμπεριλαμβανομένων των τραγουδιών που παίζουν στο παρασκήνιο των τηλεοπτικών εκπομπών ή τα βίντεο του YouTube.

## Πανομοιότυπες εφαρμογές
* Bing Music
* Google Sound Search
* Yahoo Music
* Sony TrackID

## Παραπομπές


Κατηγορία:Λογισμικό Android
Μπρι Λάρσον

Η **Μπριάν Σιντονί Ντεσολνιέρ** (*Brianne Sidonie Desaulniers*, 1 Οκτωβρίου 1989), πιο γνωστή ως **Μπρι Λάρσον** (*Brie Larson*), είναι Αμερικανίδα ηθοποιός και τραγουδίστρια. 

## Καριέρα

### Ηθοποιία
Η πρώτη δουλειά της Λάρσον ήταν ως ηθοποιός σε σκετσάκια του "The Tonight Show with Jay Leno" . Αργότερα πήρε ένα ρόλο στον τηλεοπτική σειρά "*Schimmel"*, της οποίας τα γυρίσματα δεν είχαν ξεκινήσει ποτέ λόγο ότι ο πρωταγωνιστής είχε διαγνωστεί με καρκίνο. Μετά η Λάρσον κατάφερε να πάρει  ένα ρόλο στην τηλεοπτική σειρά "*In Your Dreams"* που μετά μετονομάστηκε σε "*Raising Dad"*. Η σειρά σταμάτησε μετά από 27 επεισόδια και η Λάρσον αποφάσισε να κάνει οντισιόν για την τηλεοπτική σειρά "Hope & Faith" αλλά τελικά απέρριψαν αυτήν και άλλους ηθοποιούς που πήραν μέρος στο "pilot επεισόδιο" της σειράς.   

Το 2003, έπαιξε στην τηλεοπτική ταινία της Ντίσνεϊ "*Right on Track"*. Τον Ιούλιο του 2004, έπαιξε στην ταινία "Sleepover" και "*13 Going on 30"*. Το 2006 έπαιξε στην ταινία "Hoot". Ακόμα δώρησε την φωνή της σε χαρακτήρα της ταινίας "*Farce of the Penguins"*. Το 2007 έπαιξε στην ταινία "*Remember the Daze"* και το 2008 στην ταινία μικρού μήκους "*The Babysitter"*. Την χρονιά έπαιξε σε ένα επεισόδιο της τηλεοπτικής σειράς "*[[Ghost Whisperer]]"* και στην ταινία "*Tanner Hall"*. Επίσης πήρε ένα ρόλο στην τηλεοπτική σειρά "*United States of Tara"*.

Το 2012 έπαιξε στην ταινία "*21 Jump Street"*. Το 2013 έπαιξε στην τηλεοπτική σειρά "*Community", στο επεισόδιο* "Herstory of Dance", και στο επισόδιο "Analysis of Cork-Based Networking" την επόμενη χρονιά. Το 2013 έπαιξε ακόμα στην ταινία "*Short Term 12"*.

Το 2015 η Λάρσον έπαιξε στην ταινία "*Trainwreck" και στην ταινία "[[Το δωμάτιο (ταινία, 2015)|Το δωμάτιο]]" (Room) και το 2019 ήταν πρωταγωνίστρια στην ταινία, της Marvel, Captain Marvel.*

### Μουσική
Η Λάρσον είναι τραγουδίστρια, μουσικός και συνθέτρια, κυκλοφόρησε το πρώτο της άλμπουμ το 2005, και από τότε έχει κάνει αρκετές συναυλίες στις Η.Π.Α.. Είχε ηχογράφηση κομμάτια και για δεύτερο άλμπουμ αλλά τελικά δεν κυκλοφόρησε ποτέ. Η Λάρσον είχε αναφέρει ότι θέλει να κάνει ένα καινούριο άλμπουμ αλλά χωρίς επυτιχία. Η τελευταία της συναυλία ήταν το 2010, τραγουδώντας το "Black Sheep", μαζί με το συγκρότημα "Metric" για την ταινία "*[[Ο Σκοτ Πίλγκριμ Εναντίον των 7 Πρώην]]"*.

## Προσωπική ζωή
Η Λάρσον είναι σε σχέση με τον μουσικό Άλεξ Γκρίνγουολντ από το 2013. Τον Φεβρουάριο του 2016, στο περιοδικό "*Elle"* αποκάλυψε ότι δεν έχει μιλήσει στον πατέρα της για πάνω από 10 χρόνια. 

## Φιλμογραφία

### Ταινίες

## Παραπομπές


Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί φεμινιστές
Κατηγορία:Βραβευμένες με BAFTA Α' Γυναικείου Ρόλου
Γουδί και γουδοχέρι

Το **γουδί και γουδοχέρι**, είναι μαγειρικό σκεύος το οποίο χρησιμοποιείται από την αρχαιότητα, για την παρασκευή συστατικών ή ουσιών με τη σύνθλιψη και την άλεσή τους, σε μια λεπτή πάστα ή σκόνη. Το **γουδί** είναι το κοίλο σκεύος, κατασκευασμένο συνήθως από ξύλο (σκληρό), μέταλλο, μάρμαρο, κεραμικό, γυαλί, πέτρα κ.ά. με το οποίο κανείς κοπανίζει το περιεχόμενο διάφορων συνήθως σκληρών ουσιών ενός γουδιού και το κάνει σκόνη ή πολτό. Το **γουδοχέρι** είναι ένα βαρύ και αμβλύ σε σχήμα μακρουλό κυλινδρικό όργανο, το άκρο του οποίου χρησιμοποιείται για τη θραύση και άλεση. Η ουσία που πρόκειται να τριφτεί, τοποθετείται στο γουδί και τρίβεται, θρυμματίζεται ή αναμιγνύεται, χρησιμοποιώντας το γουδοχέρι.

Γουδιά και γουδοχέρια, χρησιμοποιούνται στη μαγειρική μέχρι και σήμερα· είναι επίσης συχνά συνδεδεμένα, με το επάγγελμα του φαρμακοποιού, λόγω της ιστορικής τους χρήσης, στην παρασκευή φαρμάκων. Μπορούν επίσης να χρησιμοποιηθούν στην τοιχοποιία καθώς και σε άλλα είδη κατασκευών.

## Ιστορία
Οι επιστήμονες έχουν βρει γουδιά και γουδοχέρια, τα οποία χρονολογούνται περίπου από το 35.000 π.Χ.

Ιατρικά τεχνουργήματα που ανακτήθηκαν από το ναυάγιο *«Queen Anne's Revenge»* του Μαυρογένη *(Blackbeard)*, περιλαμβάνουν και ένα ορειχάλκινο εκμαγείο γουδιού με το γουδοχέρι, το οποίο χρησιμοποιείτο στην παρασκευή φαρμάκων.

## Εκφράσεις - συνώνυμα - ετυμολογία
thumb|250px|left|«Ο φρικτός χορός του τυμπανόξυλου» (εικονογράφηση του βιβλίου ''«Côte occidentale d'Afrique»'' του Συνταγματάρχη ''Frey'', 1890.)
Στην Ελληνική η παροιμία: *«το γουδί το γουδοχέρι (και τον κόπανο στο χέρι)»*, αναφέρεται για την επιμονή σε κάτι παράλογο ή για την ταυτολογία (για κάτι το επαναλαμβανόμενο).

Στην αρχαιότητα, το γουδί, ονομαζόταν (το) **ἰγδίον** 
Αρχείο:White-Mortar-and-Pestle.jpg|Απλό λευκό πορσελάνινο γουδί και γουδοχέρι κουζίνας.
Αρχείο:MörserPflanzenmaterial.jpg|Γουδί, που χρησιμοποιείται για την κονιοποίηση φυτικού υλικού.
Αρχείο:A traditional mortar.jpg|Παραδοσιακό Ινδικό γουδί και γουδοχέρι.
Αρχείο:Mortar and pestle Made with Marble stone (YS).JPG|Μαρμάρινο Ινδικό γουδί και γουδοχέρι.
Αρχείο:Cobek.jpg|*Tjobek*, η Ινδονησιακή λέξη σε Ολλανδική ορθογραφία για γουδιά και γουδοχέρια.
Αρχείο:Lao cuisine khok.jpg|Ένα Λάος-στυλ γουδί και γουδοχέρι.
Αρχείο:Pilon.jpg|Γυναίκες στο Πράσινο Ακρωτήριο, όπου χρησιμοποιούν ένα μεγάλο γουδί και πολλαπλά γουδοχέρια.
Αρχείο:Molcajete.jpg|Ένα *molcajete* μαζί με το *tejolote* του.
Αρχείο:Conjunto almofariz e pilão de ferro fundido- Museu da Capitania de Ilhéus.jpg|alt=


## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Example of an automatic mortar grinder 

Κατηγορία:Εργαλεία λείανσης τροφίμων
Κατηγορία:Αλχημικά εργαλεία
Κατηγορία:Εργαστήριο ειδών από πορσελάνη
Κατηγορία:Εργαστηριακός εξοπλισμός
Κατηγορία:Επαγγελματικά σύμβολα
Κατηγορία:Μαγειρικά σκεύη
Παναγιώτης Στάμος

Ο **Παναγιώτης Δ. Στάμος** ήταν εκπαιδευτικός και λογοτέχνης, ποιητής. Γεννήθηκε στον Ελικώνα Βοιωτίας το 1939, και πέθανε στη Λιβαδειά στις 8 Απριλίου 2016. Στον Ελικώνα ή Ζερίκι, έμαθε τα πρώτα του γράμματα, ενώ κατά τη διάρκεια του εμφυλίου, το 1946, εγκαταστάθηκε οικογενειακώς στη Λιβαδειά, όπου και τέλειωσε το τότε εξατάξιο Γυμνάσιο Αρρένων.

Μετά από 5 χρόνια αποφοίτησης από το Γυμνάσιο, το 1961, έδωσε εξετάσεις και πέρασε με άνεση στη Νομική Σχολή Αθηνών, από την οποία μετά από δύο χρόνια μετεπήδησε στη Φιλοσοφική Σχολή του Πανεπιστημίου Αθηνών. Αποφοίτησε το 1970. Για λόγους βιοπορισμού, στη διάρκεια της φοίτησης, πολλές φορές αναγκάστηκε να εργαστεί στη Γερμανία. Εργάστηκε για ενάμισυ χρόνο στο Βούπερταλ της Γερμανίας, και αφού επέστρεψε στην Ελλάδα εξέτισε το στρατιωτικό του.

Από το 1971 και για  30 χρόνια διετέλεσε Καθηγητής, Γυμνασιάρχης και Λυκειάρχηςστη Γερμανική Σχολή Αθηνών.

Το 1983 πρωτοδημοσίευσε το πεζό "Λόγος ανθηρός χειρονομηθείς". Μετά από 8χρονη απουσία του από τον εκδοτικό χώρο, επανεμφανίζεται το 1991 με τη ποιητική του συλλογή "Κυοφορία Σιωπής", και έκτοτε μέχρι και το 2009 συνεχίζει να κάνει αισθητή τη συγγραφική του παρουσία.

## Εργογραφία
* «Αγαπάτε καταλλήλους», εκδ. Γαβριηλίδης 2009
* «Κοινοκτημοσύνη των άστρων», εκδ. Γαβριηλίδης 2009
* «Ιδού η φύτρα», εκδ. Γαβριηλίδης 2006
* «Με των λέξεων τον πηλό», εκδ. Γαβριηλίδης, 2005
* «Ενδοχώρα της ανάγκης», εκδ. Γαβριηλίδης 2004
* «Σκιάς ποίκιλμα», εκδ. Λωτός, 1998
* «Αδήλων όψις», εκδ. Λωτός, 1993
* «Κυοφορία σιωπής», εκδ. Λωτός, 1991
* «Λόγος ανθηρός χειρο-νομηθείς», εκδ. Καστανιώτης, 1983

## Εξωτερικοί σύνδεσμοι
*http://pstamos.gr/ Ιστοσελίδα αφιερωμένη στη ζωή και το έργο του.
*http://pstamos.gr/%CF%8C%CE%BC%CE%B9%CE%BB%CE%BF%CF%82-%CF%86%CE%AF%CE%BB%CF%89%CE%BD/ Όμιλος Φίλων Παναγιώτη Δ. Στάμου
*http://www.biblionet.gr/main.asp?page=results&title=&TitleSplit=1&summary=&isbn=&person=%CE%A3%CF%84%CE%AC%CE%BC%CE%BF%CF%82%2C+%CE%A0%CE%B1%CE%BD%CE%B1%CE%B3%CE%B9%CF%8E%CF%84%CE%B7%CF%82+%CE%94.&person_ID=51087&PerKind=0&com=&com_ID=&titlesKind=&from=&untill=&subject=&subject_ID=&series=&low=&high=&OrigLang=&PagesFrom=&PagesTo=&avail_stat= Biblionet
* http://viotikoskosmos.wikidot.com/stamos-panagiotis-d Βοιωτικός Κόσμος

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατάταξη Παγκόσμιου Τουρισμού

Τα στοιχεία κατάταξης προέρχονται από τον Παγκόσμιο Οργανισμό Τουρισμού των Ηνωμένων Εθνών.

## Οι χώρες με τις περισσότερες αφίξεις τουριστών το 2014
κέντρο|μικρογραφία|650x650εσ|<br>

### Αφρική

#### Μέση Ανατολή

### Αμερική

### Ασία

### Ευρώπη

## Παραπομπές


Κατηγορία:Τουρισμός
Ένωσις Αγίων Ομολογητών

Ο **Εθνικός Σύλλογος Ένωσις Αγίων Ομολογητών** (ή **ΕΝΑΟ**) ήταν κυπριακή ποδοσφαιρική ομάδα με έδρα την ενορία των Αγίων Ομολογητών της Λευκωσίας. Έδρα της ομάδας ήταν το Παλιό Γ.Σ.Π.. Είχε συμμετάσχει 3 φορές στο πρωτάθλημα Β΄ κατηγορίας. Το 1961 κατάφερε να το κατακτήσει αλλά δεν προβιβάστηκε στην Α΄ κατηγορία καθώς δεν ίσχυε ο προβιβασμός. Στη συνέχεια ενοποιήθηκε με τον Κεραυνό Στροβόλου, δημιουργώντας την ομάδα Ένωσις-Κεραυνός.

## Ιστορία

Η Ένωσις Αγίων Ομολογητών ιδρύθηκε το 1944 .Στις 22 Σεπτεμβρίου 1957 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Β΄ κατηγορίας. Η πρώτη της συμμετοχή στο πρωτάθλημα ήταν την περίοδο 1957-58. Την περίοδο εκείνη η Β΄ κατηγορία ήταν χωρισμένη σε γεωγραφικές περιφέρειες. Η Ένωσις Αγίων Ομολογητών συμμετείχε στον όμιλο Λευκωσίας-Αμμοχώστου-Κερύνειας. Την περίοδο 1957-58 δεν διεξήχθη πρωτάθλημα. Ωστόσο, η ΚΟΠ διοργάνωσε το κύπελλο Κύπρου με την Ένωσιν Αγίων Ομολογητών να λαμβάνει για πρώτη και μοναδική φορά μέρος στη διοργάνωση. Αντιμετώπισε στον Α΄ γύρο την Νέα Σαλαμίνα. Στο πρώτο παιχνίδι έχασε εκτός έδρας με 4-0 ενώ στο δεύτερο κέρδισε εντός έδρας με 3-2 και αποκλείστηκε.

Την περίοδο 1959-60 κατέκτησε την πρώτη θέση του ομίλου της και έδωσε αγώνες μπαράζ με την νικήτρια του ομίλου Λεμεσού-Λάρνακας-Πάφου, Αλκή Λάρνακας. Η νικήτρια των μπαράζ θα αναδεικνυόταν πρωταθλήτρια Β΄ κατηγορίας. Επιπλέον, θα αντιμετώπιζε σε αγώνες μπαράζ την τελευταία ομάδα της Α΄ κατηγορίας 1959-60, με τη νικήτρια να συμμετέχει στην Α΄ κατηγορία 1960-61. Ο πρώτος αγώνας έγινε στο Παλιό Γ.Σ.Π. στις 26 Ιουνίου 1960 με την Αλκή να κερδίζει 1-6. Ο δεύτερος αγώνας έγινε στο Παλιό ΓΣΖ στις 29 Ιουνίου με την Ένωση Αγίων Ομολογητών να κερδίζει με 3-4. Η Αλκή στέφθηκε πρωταθλήτρια Β΄ κατηγορίας λόγω καλύτερης διαφοράς τερμάτων.

Την περίοδο 1960-61 κατέκτησε την πρώτη θέση του ομίλου της και έδωσε αγώνες μπαράζ με τον νικητή του ομίλου Λεμεσού-Λάρνακας-Πάφου, Πανελλήνιο. Η νικήτρια των μπαράζ θα αναδεικνυόταν πρωταθλήτρια Β΄ κατηγορίας. Στον πρώτο αγώνα η Ένωσις Αγίων Ομολογητών κέρδισε με 6-5 εκτός έδρας (στάδιο ΓΣΟ)..Στο δεύτερο αγώνα (παλιό Γ.Σ.Π.) κέρδισε ξανά με 3-2 και αναδείχθηκε πρωταθλήτρια. Ωστόσο, δεν ίσχυσε ο προβιβασμός στην Α΄ κατηγορία και θα συνέχιζε στη Β΄ κατηγορία.

Το Δεκέμβριο του 1961 ενοποιήθηκε με τον Κεραυνό Στροβόλου (του οποίου η αίτηση για ένταξη στην ΚΟΠ είχε απορριφθεί το Σεπτέμβριο του 1961 επειδή δεν ήταν σωματείο που προερχόταν από πόλη), δημιουργώντας την ομάδα Ένωσις-Κεραυνός, η οποία πήρε τη θέση της Ένωσις Αγίων Ομολογητών στο πρωτάθλημα Β΄ κατηγορίας 1961-62.




1Η Β΄ κατηγορία ήταν χωρισμένη σε δύο ομίλους. Η Ένωσις Νέων Αγίων Ομολογητών συμμετείχε στον όμιλο Λευκωσίας-Κερύνειας-Αμμοχώστου.


## Τίτλοι-Διακρίσεις
* Β΄ Κατηγορία:
** Πρωταθλήτρια (1): 1961

## Παραπομπές


## Βιβλιογραφία
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1944
Κατηγορία:Άγιοι Ομολογητές (συνοικία Λευκωσίας)
Άλτε Νατσιονάλγκαλερι

Η **Alte Nationalgalerie** (*Παλαιά Εθνική Πινακοθήκη*) είναι μουσείο τέχνης στο Βερολίνο. Φιλοξενεί συλλογές νεοκλασικών, ρομαντικών, Μπίντερμαϊερ, ιμπρεσιονιστικών και πρώιμων μοντερνιστικών έργων. Αποτελεί τμήμα της Εθνικής Πινακοθήκης του Βερολίνου, που με τη σειρά της υπάγεται στα Κρατικά Μουσεία του Βερολίνου. Στεγάζεται στο επώνυμο κτίριο της Νήσου των Μουσείων (Museumsinsel), η οποία έχει χαρακτηριστεί από την UNESCO Μνημείο Παγκόσμιας Κληρονομιάς. Έχει όψη ρωμαϊκού ναού και κτίστηκε πάνω σε σχέδιο του Φρίντριχ Άουγκουστ Στύλερ από τον Καρλ Μπούσε. Τα εγκαίνιά της έγιναν στις 22 Μαρτίου 1876.

## Δείτε επίσης
* Κατάλογος έργων της Άλτε Νατσιονάλγκαλερι

## Παραπομπές


Αλτε Νατσιοναλγκαλερι
Κατηγορία:Μουσεία στο Βερολίνο